«Տաթեւի վերածնունդ» ծրագիրը IDeA հիմնադրամի խարսխային ծրագրերից է։ Այն գործարկվել է 2008 թ․-ին՝ համադրելով ավանդական բարեգործությունը, հանրօգուտ ներդրումները, ինչպես նաեւ տեղական համայնքները զարգացնելու սոցիալական ներդրումները։ Տաթեւի վանական համալիրի վերականգնումը «Տաթեւի վերածնունդ» ծրագրի առանցքային բաղադրիչն է: Բացի վերականգնման աշխատանքներից եւ վանական համալիրի շուրջ գտնվող ենթակառուցվածքների զարգացումից, ծրագիրը նպատակ է հետապնդում պահպանել Տաթեւի վանքի մշակութային ժառանգությունը ու նպաստել համալիրում հոգեւոր կյանքի զարթոնքին»,- ասել է IDeA հիմնադրամի տնօրեն Րաֆֆի Պաղճեանը։